Järgnev saade jõuab teieni tänu J.Meyeri teenistuspartnerite toele.
IGAPÄEVAELU RÕÕMUD
Täna räägin kolmest, väga olulisest asjast,
mis on avaldanud tohutut mõju ka mu enda elu üle.
1. Harjumus teha kõike suurepäraselt
ja harjumus olla suurepärane ning mitte keskpärane inimene.
2. Harjumus olla vastutustundlik
ja harjumus võtta vastutust,
süüdistamata kiiva kiskumistes kõiki teisi.
3. Harjumus olla heldekäeline.
Suurepärasus. Filiplastele 1:10 laiendatud tõlkes.
Tänu Jumalale, et siin on näha täna hommikul!
Eile mõtlesin, mis toimub?
"Et te võiks kindlalt õppida tajuma, mis on eluline ehk tõeliselt tähtis
ja võtta omaks ning hinnata seda, mis on suurepärane ja väärtuslik.
Tundes ära parimatest parima
ning tehes vahet moraalsetel erinevustel,
et te võiks olla puhtad, veatud ja laitmatud,
minnes vastu Kristuse päevale siirate ja kindlatena,
mitte komistades või teisi komistama pannes."
Need on päris huvitavad asjad, mida Paulus kristlaste pärast palus.
Sa ei leia ühtki kohta,
kus Paulus oleks palunud selle pärast,
et kristlaste probleemid kaoksid.
Teadsid sa seda?
Mitte ühtegi kohta, kus ta oleks palunud probleemide kadumist.
Ta palus hoopis,
et kristlased säilitaks õige suhtumise oma probleemidega tegelemisel;
et nad õpiks tundma ja mõistaks Jumala armastust,
olles juurdunud sellesse sügavuti.
Ta palus nende iseloomu pärast,
et nad teaks, mida suurepärasus tähendab.
Ja et nad püriks alati vaid parima ning suurepärasema poole.
Elus on enamasti alati kaks valikut, mida omada -
kas teha asju õigesti või valesti.
Kuid isegi, kui otsustad midagi õigesti teha,
on sealgi alati võimalus teha seda veelgi paremini,
mitte vaid nii palju, kui hädavaevu tarvis,
et hädavaevu see tehtud saada.
Mina usun, et Jumal tahab, et teeksime asju suurepäraselt.
Võimalik, et oled just äsja jätnud valed asjad selja taha
ja hakanud tegema õigeid asju ja õigeid valikuid.
Kui mina ja Dave alustasime selle teenistusega
sellisena nagu see täna on...
Põhjus, miks ütlen "sellisena nagu see täna on",
on selles, et juhatasin esimesed 5 a kodust piibligruppi
ja töötasin seejärel ka kellegi teise alluvuses.
Kuid see teenistus, mis meil on täna, on kestnud 25 aastat.
Seda alustades, pani Jumal teatud asjad mu südamele
öeldes, et kui täidan neid, saab Ta ka õnnistada mind.
Me kõik teame, et kõik, mis meile osaks saab,
on tänu Jumala väljateenimatule armule.
Kuid samas - kui Jumal palub meil midagi teha,
peame ka seda tegema,
et Tema soosingu täius saaks täiega esile tulla.
Jumal ütles: "Kõike, mida teed, tee suurepäraselt."
Nii et selle teenistuse algusaegadest oleme tundnud üht kohustust
teha kõike, mida teeme, suurepäraselt
ja anda oma võimete piires parim, et olla suurepärased inimesed.
See ei tähenda nüüd, et peame olema täiuslikud.
See ei tähenda täiuslikkust.
Küll aga seda, et võtad selle, mis sul on
ja annad selle täitmisel-kasutamisel endast parima.
Igaüks teist võib olla suurepärane,
sõltumata oma kristlikust küpsustasemest.
Vahet pole, kas sündisid uuesti aasta või 30 aastat tagasi -
aasta tagasi uuestisündinud inimene
võib Jumala silmis olla sama suurepärane inimene,
kui see, kes on elanud Jumalaga 30 aastat.
Sest kui sa võtad selle aasta jao teadmisi, mis sul on
ja annad oma parima selle rakendamisel,
kasutades oma parimaid võimeid just seal, kus hetkel oled
ja teenides Jumalat kogu oma südamega,
siis Jumal peab sind sama suurepäraseks
kui inimest, kellel on olnud rohkem aega muutuda.
On nii oluline olla teadlik sellest, et peame andma endast parima.
Jah, me pole täiuslikud ja me kõik teeme vigu,
kuid me saame anda Jumalale oma parima.
Kui paljud teavad, et Jumal andis meile oma parima?
Me teenime suurepärast Jumalat!
Imelist Jumalat, kes teeb rikkalikult üle selle,
mida Temalt oodata võiks.
Nii et Pauluse palve oli,
et inimesed valiksid alati suurepärasuse tee.
Ja see on ka minu palve teie suhtes, et kui te kuulete sellest kõigest täna,
et see puudutaks ja veenaks teid, mitte ei mõistaks hukka.
Et see annaks märku, et te elus on valdkondi,
kus on võimalik tõusta kõrgemale
ning esindada Jumalat ühel paremal moel.
Me võime olla täiesti keskpärased, pingutamata grammigi.
Võime kulgeda läbi elu, muutmata suurt palju midagi
või jätmata maha mingitki pärandit.
Ma tahaks olla küll kindel,
et kui Jumal mind siit ilmast üks päev ära kutsub,
et must' jääb siiski maha midagi.
Ma ei taha minna läbi elu lihtsalt saajana.
Lihtsalt ruumi-võtjana 70-80 aastat, kadudes seejärel uttu.
Ma tahan jätta maha ühe pärandi.
Me võime arendada suurepärasuse mentaliteeti ja harjumust kõiges,
mida mõtleme, ütleme või teeme.
Suurepärasus tähendab teha veel üks lisasamm;
teha pisut rohkem, kui me tegema peaks.
Samas ei tähenda see täiuslikkust.
Edward Bliss on öelnud,
et suurepärasuse poole püüdlemine on rahuldust pakkuv ja tervislik.
Täiuslikkuse poole püüdlemine aga pingeid tekitav, neurootiline
ja tohutu aja raiskamine.
Mulle meeldib see!
Kui püüad olla täiuslik, oled pidevalt pinges.
Jeesus suri ebatäiuslike inimeste eest,
kuid eeldavasti jätab Ta siiski killukese ebatäiuslikkust meisse alles,
sest kui see poleks nii,
kipuks me mingi hetk arvama, et me ei vajagi Teda enam.
Kuid Ta hoiab meid alati sellises seisus,
et me vajaksime Teda.
Tänu Jumalale, et jääme alati vajama Teda!
2 Peetruse 1:3
Piibel lausa õpetab meid,
et meid on kutsutud suurepärasusele.
See on meie elu kutse.
"Tema jumalik vägi on meile kinkinud kõik,
mis on vajalik eluks ja vagaduseks,
tema tundmise kaudu,
kes meid on kutsunud omaenese kirkuse ja väärikusega."
Ütle koos minuga:
"Mind on kutsutud olema suurepärane!"
Mind on kutsutud olema suurepärane.
Ütle veelkord: mind on kutsutud olema suurepärane.
Mitte keskpärane. - Mitte keskpärane.
Mitte leige. - Mitte leige.
Mitte lohakas. - Mitte lohakas.
Mitte laisk. - Mitte laisk.
Suurepärane. - Suurepärane.
Korra veel: mind on kutsutud olema suurepärane.
Mind on kutsutud olema suurepärane.
Teate, miks see on nii tähtis?
Sest me oleme Jumala ja Jeesuse esindajad siin maa peal.
Jeesus ütles maa peal olles:
"Kui olete näinud mind, olete näinud ka Isa."
Wau!
Jeesus ütles: "Ma ilmutan teile Isa loomust."
"Olen lasknud Tema loomusel saada ilmsiks te ees."
Inimesed vajasid näha Jumalat,
nii et Jeesus tuli siia maa peale, võttes inimese kuju
ja ilmutas neile Jumala loomust.
Jeesus on tänaseks läinud,
kuid meie oleme endiselt veel siin.
Ta saatis meile Püha Vaimu,
öeldes, et meile on parem, kui Ta ära läheb.
Inimesed ei saanud sellest aru,
kuid Ta ütles, et meile on parem, et Ta ära läheb.
Teate, miks?
Sest Jeesus sai korraga olla vaid ühes kohas,
kuid Püha Vaim on meie sees ja on seda pidevalt.
Võib-olla sa peaks ka pisut ringi liikuma,
nii nagu mina seda teen,
et mõista paremini, mida Jumal on tegemas üle maailma.
Kuid täna me oleme siin Tampa linnas, ühes osariigis,
kus saal on täis inimesi, kes armastavad Jumalat
ja janunevad Tema Sõna järele.
See on üks imeline asi, näha inimesi ülistamas Jumalat.
Ja sama imeline on ka näha inimesi andmas.
Mulle meeldib näha andvaid inimesi,
sest see on üks imeline asi,
kui Jumal saab muuta su südant sellisel moel,
et sa tõepoolest naudid oma raha äraandmist.
Et sa tõesti oled sellest elevil.
Kes küll oleks nii sooda, et rõõmustaks selle üle,
kui keegi ütleb: "Ma võtan su raha ära."?
Kuid see on sündimas üle kogu maailma.
Kui ma lähen jaanuaris Indoneesiasse,
toimub seal suurel staadionil analoogne üritus.
Kui ma lähen Indiasse, on seal suure põllu täis rahvast.
Vanglates on inimesi, kes armastavad Jeesust.
Neid on kõikjal - üle kogu ilma.
Aafrikas, Indias, Aasias,
igas linnas ja osariigis,
üle kogu maailma.
Kuid teate, mis me probleem on?
Me pole pannud oma tuld põlema!
No ilmselgelt on ka neid, kes on seda teinud,
kuid me peame õhutama üha enam ja enam inimesi mõistma,
et inimesed peavad nägema Jeesust läbi nende.
Nad ei näe kunagi Jeesust, kui nad ei näe Teda läbi teie.
Kõik räägivad sellest, et nad tahavad omada oma teenistust.
Aga sul juba on oma teenistus!
Kõik, mida tegema pead,
on lihtsalt minema välja ja elama nii nagu elama peab.
Igaüks teist võib olla täisajaga teenistuses.
Jumal ei tahagi, et kõik oleksid laval või kantslis;
et kõik oleksid telejutlustajad
ja suurte rahvahulkade ees nagu mina seda olen.
Suurem osa inimesi leiab tee Kristuse juurde
tänu üks-ühele suhtlusele inimestega nende igapäeva elust,
kes elavad välja oma kristlikku elu
ja avaldavad mõju selle kaudu, kes ja mis Jumal tahab, et nad oleks.
Kui aga meie ei õpeta teid seda tegema,
oleme oma teenistusega läbikukkunud.
Nii et ma pean kuidagigi moodi aitama teil mõista, kui oluline see on,
et te ei käiks lihtsalt kiriku ja kodu vahet,
ilma, et midagi muutuks.
Ainult kodu-kirik-kodu ja miski ei muutu.
Kuid mis kasu sest on, kui vaatadki iga päev mu saateid
ja ütled, et sul on kõik mu raamatud ja salvestised olemas,
aga miski ei muutu?
Muutus tuleb esile vaid siis,
kui lähed välja maailma keskele ja lased oma valgusel särada.
Kui oled inimeste vastu hea ja armastad neid;
kui sa ei käitu nii nagu kõik teised.
Jumal kutsub meid üles arendama endas harjumust
tegema kõike kõige paremal moel.
Las ma tuua siinkohal näite selle kohta, millest räägin.
Lugesin just eelmisel õhtul Piiblit ja pilk jäi pidama sellel salmil.
Lugesin Timoteose kirja.
Täpsemalt öeldes 1 Timoteose 6:1.
Loodan, et saame selle ka ekraanile,
sest tahan, et näeksite seda oma silmaga.
"Kes iganes on orjana ikke all..."
See tähendab muide ka kellegi alluvuses töötajaid.
Kui paljud teist töötavad kellegi alluvuses?
"Kes iganes on orjana ikke all,
pidagu oma peremehi või ülemusi
kogu austuse vääriliseks,
et Jumala nime ja õpetust ei teotataks."
Nii et siin on üks moodus, kuidas saad olla suurepärane.
Minnes tööle,
ülemuse alluvusse, kes sulle ei meeldi,
pead sa teda armastama sellest hoolimata, et ta sulle ei meeldi
Kuulsid sa mind?
Ja sa pead ka palvetama ta eest.
Ühtlasi ütleb see kirjakoht,
et kui tahad lasta oma elul Jumalat välja paista,
ära räägi oma ülemust taga ega kritiseeri teda,
minnes kaasa kõige halvaga, mida teised kolleegid temast vatravad
Kuidas tundub?
Näen teid üksteisele otsa vaatamas...
Seda kirjakohta eile õhtul nähes, mõtlesin: "Bingo! Nad on mul peos!"
Sest teil pole aimugi, kui paljud seda kõike teevad!
Ma töötasin kord kellegi alluvuses,
kes minu arust ei kohelnud mind õigesti
ja ma sädistasin sellest kõigile oma kolleegidele.
Paljud tundsid samamoodi.
Kuid Jumal tegeles mu südamega,
nii et tundsin, et pean lõpetama selle tagarääkimise kolleegide ees.
Siis aga läksin koju ja vatrasin sellest hoopis Dave'le.
Kuniks Jumal viis mu lõpuks punkti, kus Ta ütles:
"Tegelikult pole vahet, kellele sa sellest räägid,
sest sõnad on need, mis kannavad endas hävitavat mõju."
Nii et palveta pigem selle inimese eest,
tänades samas Jumalat, et sul üldse see töökoht olemas on.
Isegi, et see ei pruugi olla täiuslik paik.
Nii et lõpeta ülemuste tagarääkimine,
isegi, kui nad seda vääriksid või su kriitika oleks õigustatud.
Sest Jumal ütleb:
"Selleks, et esindada mind korrektselt, ei tohi sa taga rääkida."
Kas siin on täna inimesi, kes on nõus tõusma kõrgemale
ja valmis tegema seda, mida Jumal teilt ootab?
Mitte lähtuvalt sellest, kas teil on tunnet seda teha või mitte,
vaid seetõttu, et tahate esindada Teda maailma ees õigesti.
Me pole mingid Jumala esindajad, kui käitume nii nagu kõik teised.
Kui Piibel ütleb, et me pole sellest maailmast,
siis see ei tähenda, et me oleme paremad kui teised.
"Oo, ma ei tee mingit pistmist nendega, kes ei usu!"
Ei! Sa lähed välja ja oled koos nendega,
aga sa ei käitu nagu nemad.
Lase endast välja paista elu Kristuses, mis võib neilegi osaks saada.
See on väga, väga oluline me kõigi jaoks.
2 Korintlastele 5:20
"Meie oleme nüüd Kristuse käskjalad,
otsekui Jumal ise julgustaks meie kaudu.
Me palume Kristuse asemel: Andke endid lepitada Jumalaga!"
Te olete Kristuse saadikud ja esindajad.
Mõelge sellele!
Jumal püüab kõnetada inimesi läbi teie.
Iga päev, kui uksest välja astute, püüab Ta tõmmata kedagi enese ligi
läbi teie.
Aamen?
Teie, kes te meid telerite vahendusel jälgite -
me teeme seda kõike siin tegelikult teie pärast.
Kõigi nende miljonite inimeste pärast, kes jälgivad meid telerite kaudu.
Kui sa usud Jeesusesse Kristusesse, siis sa oled Tema isiklik esindaja.
Ja kõik, mida sa teed, kas austab või häbistab Teda.
Las ma öelda, millal minu jaoks paljud asjad muutusid.
See oli läbi ühe ilmutuse, mida teiega kohe jagan
ja mille loodetavasti ka omaks võtate.
Me peame lõpetama inimeste heaks elamise.
Ja lõpetama ka mõtteviisi,
et seni, kuni keegi ei näe, pole vahet, mida me teeme.
Miks?
Sest Jumal näeb meid alati!
Ta ei jäta ega hülga meid ning Tema pilk on alati me peal.
Seetõttu peame õppima, kuidas elada õigesti Jumala ees.
Kuidas elada kõikenägeva pilgu all.
Küsimus pole vaid pühapäevastes kirikus käimistes,
kuigi mul pole midagi selle vastu - pühapäeval peabki kirikus käima.
Kuid teate, mis?
Sellest vaid ei piisa, et käid pühapäeval kirikus,
aga ülejäänud nädala elad nagu muu maailm.
Siis lähed jälle pühapäeval kirikusse ja siis jälle maailma ja...
Jeesus ei surnud selle nimel, et me võiks kirikus käia,
vaid et meil oleks Tema läbi lähedane suhe Jumalaga,
mida maailma ees ka välja elada, Teda esindades.
Jah, me vajame osadust üksteisega ning kogudust, kus saada õpetust.
Õpetust, kuidas elada.
Siinkohal teen veel ühe riskantse sammu
ja kui ma juba nagunii jamades olen, siis ega hullemaks minna enam ei saa
Kui sa käid koguduses, kus sa ei õpi midagi...
Siis pead minema kuhugi, kus sa saad õppida ja kasvada.
Ja kui ka ema, vanaema või tädi selle peale pahandavad,
siis ega nemad pea üks päev sinu eest Jumala ees aru andma.
Sa ei saa elada vaid snäkkide varal.
Sa vajad korralikku Jumala Sõna
ja kedagi, kes koos sinuga ütleb: "Me peame õppima, kuidas elada!
Peame Jumala abiga saama kogu saasta välja oma elust,
kasvama suureks ja olema need, kes Jumal tahab, et me oleksime."
Aamen!
Henry Kissinger kirjutas raamatu Valgest Majast,
kus ta tõi välja ka ühe loo Harvardi ülikooli professorist,
kes oli andnud oma õpilastele kodutöö.
Ta kogus need kokku
ja neid järgmine päev õpilastele tagasi jagades,
oli ta kirjutanud ühe töö alla: "Kas see ongi parim, mida suudad?"
Õpilane mõtles selle üle veidi ja leidis, et eeldavasti mitte.
Nii et professor andis talle loa teha töö uuesti ja tuua see siis tagasi.
Tudeng tõi selle professorile uuesti
ja sai oma töö tagasi sama tekstiga: "Kas see ongi parim, mida suudad?"
Siin loos on öeldud,
et nad ketrasid niimoodi edasi-tagasi 10 korda,
kuniks õpilane ütles: "Jah, see on parim, mida suudan!",
mispeale professor vastas: "Hea küll, siis ma nüüd loen seda."
Ta polnud seda varem kordagi isegi lugenud,
sest ta tahtis ka päriselt teada,
kas see tõesti oli parim, mida see poiss suutis,
või ta andis oma töö sisse lihtsalt hinde saamiseks,
et jätta siis see sinna paika ja suunduda järgmiste asjade juurde.
Ma ei suuda isegi piisavalt väljendada,
kui palju see saab muutma su südant ja elu.
Paljud teist on kindlasti selle otsuse ka juba teinud,
kuid osad ehk ka mitte.
Kui sina otsustad,
et sa tõesti tahad olla suurepärane inimene.
Tead, mis?
Mina tahan, et Jumal oleks uhke mu üle.
Kas sa ei taha?
Ma tahan, et siin maa peal oleks inimesi,
kelle üle Jumal võiks tõesti uhkust tunda.
Seda siis muidugi õigel moel.
Me lihtsalt peame andma Jumala heaks oma parima.
Jah, meil on ka iga päev, mille pärast meelt parandada,
sest me keegi pole täiuslikud.
Kuid kui sa annad parima, mida suudad,
kuigi Jumal aktsepteerib meid sellistena nagu me oleme nagunii,
aga parima andmine ütleb paljugi me loomuse kohta
ja me suhte kohta Jumalaga.
Kui paljud on sellega nõus?
Nii et otsustage olla suurepärased.
Elage Jumalale!
Koloslastele 3:23-24
"Mida te iial teete, seda tehke kogu hingest..."
mitte hädavaevu.
Meil lähevad need asjad vahel sassi.
Võib-olla unustasid oma läätsed silma panna,
ega näe nii hästi nagu mina eile õhtul.
Täna õhtul on ikka hoopis teine tera!
"Mida te iial teete, seda tehke kogu hingest,
nõnda nagu Issandale ja mitte nagu inimestele..."
Las ma öelda midagi väga otse.
Kui sa istud oma kontoris ja ajad internetis isiklikke asju,
tehes ülemuse sisse astudes näo, et sa töötad...
Ma ei tea, kas ma üldse julgen öelda, mida öelda tahaks.
Kas see siis pole kui varastamine ja valetamine?
"Mis mõttes? Kõik ju teevad seda!"
Jaa, aga sina pole kõik! Sa ei ole kõik.
Sa oled Jumala laps.
Kas tahad seda kõike, mis teistel on?
Vaata enda ümber ja küsi, kas tahad seda kõike, mis teistel on?
Kui ei taha,
pead õppima elama nagu Jeesus ja mitte nagu kõik teised.
Siin jääb õhtu lõpuks päris vaikseks.
Olge parem rõõmsad, et räägin vaid 3'st harjumusest,
sest ma ei saa jääda igavesti selle esimese juurde.
Jumal hakkas õpetama mind 1976.a.
mil sain puudutatud Tema poolt ja täidetud Püha Vaimuga.
Olen olnud kristlane pikka aega,
kuid ma olin keskpärane ja kompromissialdis.
Ma küll armastasin Issandat
ja usun, et oleksin saanud surres isegi taevasse.
Usun, et oleksin pääsenud taevasse, sest ma tõesti uskusin Jeesusesse.
Nüüd, kõik see, millest täna räägin -
ma ei arva, et te peaks tegema seda kõike vaid selleks,
et pääseda taevasse.
Kindlasti mitte, sest ega te suurepärasus teid päästa.
Jeesuse suurepärasus on see, mis teid päästab.
Nii et ma ei räägi siin päästest
või parimast sooritusest selle nimel, et teenida midagi Jumalalt välja.
Ma räägin püüdlusest olla parem vaid ühel põhjusel
ja selleks põhjuseks on su armastus Jumala vastu
ning igatsus tuua au Ta nimele.
Küsimus pole selles, et saada seeläbi midagi Jumalalt,
vaid selles, et õpid elama Jumalale ja Tema auks, olles Tema esindaja.
Kui sa tõesti tajud iga päev, et Jumal on pidevalt koos sinuga
ja kaasatud kõigesse, mida sa teed,
siis see muudab täiega su kristliku elu mõtte.
Ja see ei saa enam kuidagimoodi olla igav.
Pole vähimatki võimalust tunda kristlasena igavust,
kui õpid elama koos Jumalaga ja Jumala heaks,
lastes Tal olla kaasas igas oma eluvaldkonnas.
Lase Ta välja sealt "pühapäeva hommiku" kastist,
kuna Ta tahab saada osa kogu su elust.
Ta tahab saada osa kõigest, mida teed.
Jumal on kutsunud meid kõiki elama suurepärast, eeskujulikku elu.
Mitte täiuslikku elu,
aga elu, mis austab Teda kõigega, mis meile on antud.
Ühtlasi tahab Ta, et kujundaksime endas harjumusi,
mis aitavad võtta Kristuse kuju me eludes.
Täna pakume sulle tegevuskava
"Heade harjumuste juurutamine, halbade harjumuste juurimine"
Paketis on kaasas nii CD'd, DVD'd, isiklik töövihik kui memokaardid.
Lisaks sellele on saadaval ka samanimeline raamat.
Raamatu omamiseks pole sul tarvis tegevuskava paketti,
aga kui tahad nö täispaketti, siis on targem tellida mõlemad.
Nii et ära ainult nurise oma halbade harjumuste üle,
aga võta need juba täna ette.
On aeg tegutseda koos Jumalaga
ning ületada kõik halvad harjumused, need headega asendades.
Jumal armastab sind ja meie samuti. Ilusat päeva sulle!
Loo uusi harjumusi, mis töötavad sinu kasuks,
tellides endale tegevuskava
"Heade harjumuste juurutamine, halbade harjumuste juurimine"
Üle 4h Joyce'i õpetust CD'del ja DVD'del,
isiklik töövihik ning igapäevased memokaardid,
mis kõik aitavad tuua rõõmu ja väge su ellu.
Ära oota enam hetkegi,
vaid võta meiega ühendust ekraanil olevate kontaktide kaudu.
On sul vahel tunne, et Jumal on pahane su peale?
See on laialt levinud probleem nii kirikus, kui väljaspool seda.
Jumala armastuse mõistmine
teeb sind aga vabaks süüst ja hukkamõistust.
Nii paljud inimesed põgenevad hirmust Jumala ees,
selle asemel, et joosta Tema poole.
Otsusta kohe praegu, et sa ei karda enam kunagi
ja et Jumal pole pahane su peale.
Uus raamat Joyce Meyer'ilt. Tellitav interneti kaudu.
Joyce Meyer'i IT tiim on pingutanud kõvasti selle nimel,
et pakkuda sulle imelist veebi kogemust.
Tundub, et see kood ei tööta.
Olen juba kõike proovinud.
Aga proovi seda.
Külasta meie uuenenud kodulehte
ja saa ka meie Facebook'i sõbraks, või vaata me säutse Twitteris.
IGAPÄEVAELU RÕÕMUD
Minu jaoks on nii oluline teada, kuhu mu raha läheb.
Tean, et mu raha on abiks teistele.
See aitab kuulutada Jumala Sõna ja tuua inimesi Kristuse juurde.
See toidab lapsi ja päästab naisi tänavailt.
See tähendab mu jaoks nii palju!
Teadmine, et minu raha on abiks paljude inimeste aitamisel.
Ma ei pea muretsema selle pärast, sest see teeb oma töö.
Ma tahan olla osa sellest.
Osa projektist, mis toidab miljon last päevas.
Tahan teada, et minust on olnud abi.
Isegi, kui väikesel moel,
aga ometigi aidanud toita seda miljonit last päevas.
Päästnud naisi tänavailt.
Mulle meeldiks päästa ka miljon naist tänavalt,
mitte vaid toita miljonit last.
Tahan olla osa sellest kõigest,
kuid ma ei suudaks seda kõike üksi.
Vahel on asju, mida tahad teha, aga sa ei tea, kuidas?
Sa näed mõnda vajadust ja tahad aidata,
kuid sa ei tea, kuidas ja siis sa ei teegi midagi.
Kuid selles teenistuses on reaalsed võimalused aitamiseks
ja sellest osa saamiseks,
teades, et sa tõesti teed midagi.
Selle asemel, et öelda: "Kui ma vaid saaks, aga ma ei saa."
Selles teenistuses ma saan teha ja muuta midagi.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.